|  |  |
| --- | --- |
| Brīvības ielā 55 | Tālr.: 67 013 213 |
| Rīgā, LV-1519 | Fakss: 67 280 882 |
|  |  |

**PADOMES SĒDES PROTOKOLS NR.21**

**2015.gada 14.decembrī**

**Sēde notiek:** LR Ekonomikas ministrijā, Brīvības ielā 55, Rīgā, LV-1519, 506.telpā

**Sēdes sākums**: plkst.10:00

**Sēdi vada**: Z.Liepiņa, valsts sekretāra vietniece

**Sēdē piedalās**:

**Padomes locekļi** –

|  |  |
| --- | --- |
| Patērētāju tiesību aizsardzības centra direktore | - B.Vītoliņa |
| Veselības inspekcijas vadītājs | -E.Harasimjuks |
|  |  |
| Valsts augu aizsardzības dienesta Agroķīmijas departamenta direktore | - S.Rulle |
| Valsts ieņēmumu dienesta Nodokļu kontroles pārvaldes direktore | - I.Buškevica |
| VSIA ”Latvijas proves birojs” direktors | -K.Klints |
| Vides aizsardzības un reģionālās attīstības ministrijas Vides aizsardzības departamenta Piesārņojuma novēršanas nodaļas vecākais eksperts | - J.Pļavinskis |
| Nacionālā veselības dienesta Direktora vietnieks veselības aprūpes administrēšanas jautājumos | -A.Doveiks |
|  |  |
| Valsts darba inspekcijas Darba aizsardzības nodaļas vadītāja | S.Zariņa |
|  |  |
| **Uzaicinātie –** |  |
| Ekonomikas ministrijas Iekšējā tirgus departamenta direktore | - I.Apsīte |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas vadītāja | - L.Duntava |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas vecākā referente | - D.Ločmele |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas juriskonsults | - L.Grobiņa |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas juriskonsults | - A.Ševčuks |
| Patērētāju tiesību aizsardzības centra Preču un pakalpojumu uzraudzības departamenta direktore | - L.Rinkule |
| Pārtikas un veterinārā dienesta direktores vietniece pārtikas un nepārtikas preču robežkontroles jomā | -T.Garanča |
| Labklājības ministrijas Darba attiecību un darba aizsardzības politikas departamenta vecākā eksperte | - I.Laganovska-Dīriņa |
| Veselības inspekcijas Produktu drošuma un tirgus uzraudzības nodaļas vadītāja | -M.Rumpētere |
| Valsts ieņēmumu dienesta Muitas pārvaldes Muitas atļauju kontroles daļas Ierobežojumu un aizliegumu uzraudzības nodaļas vadītāja | -I.Svīķe |
| Valsts policijas Galvenās kārtības policijas pārvaldes Koordinācijas un kontroles pārvaldes Licencēšanas un atļauju sistēmas nodaļas priekšnieka vietnieks | - A.Melkers |
| Valsts vides dienesta Uzraudzības departamenta Kontroles uzraudzības daļas vecākā inspektore | - R.Poikāne |
| Veselības ministrijas Farmācijas departamenta direktora pienākumu izpildītāja | - D.Arāja |
| Zemkopības ministrijas Veterinārā un pārtikas departamenta Pārtikas drošuma un higiēnas nodaļas vadītāja vietniece | - G.Evardsone |

**Sēdes darba kārtība:**

1. Tirgus uzraudzības plāni 2016.gadam- galvenās prioritātes

2. Uzraudzības vadlīnijas tiešsaistē tirgotiem ražojumiem

3. Administratīvo sodu dekodifikācija un APK sodu iekļaušana nozares normatīvajos aktos.

4. Paziņojumu iesniegšana ICSMS sistēmā un galvenās aktualitātes sistēmas darbībā

5. Jaunās Eiropas Komisijas noteiktās prasības nacionālo tirgus uzraudzības plānu gatavošanai

**1. Tirgus uzraudzības plāni 2016.gadam- galvenās prioritātes**

**Z.Liepiņa:**Aicina uzraudzības iestādes izteikties par savām prioritāri uzraugāmajām jomām 2016.gadā.

**PTAC (L.Rinkule)**: paredzēti 8 uzraudzības projekti – ķīmiskais risks (mājas tekstils, rotaslietas un ādas izstrādājumi), bērniem drošas preces (jaunrades šķiltavas, žalūzijas, bērnu aprūpes preces, akustiskās rotaļlietas), pakalpojumu drošums (slēpošanas trases, izklaide uz ūdens, bērnu izklaides un īslaicīgas pieskatīšanas vietas, piepūšamās atrakcijas), būvizstrādājumu uzraudzība būvlaukumos (materiāli, kabeļu drošība), būvizstrādājumu tirgus uzraudzība (attīrīšanas iekārtas, EPS siltināšanas materiāli, logi), elektropreču tirgus uzraudzība (LED/CFL spuldzes, LED prožektori, televizoru enerģijas patēriņš), mašīniekārtas (mašīnu pacēlāji, zāģi, rokas instrumenti), sprādzienbīstamās iekārtas (gāzes baloni, ātrvārāmie katli, gāzes iekārtas), apbedīšanas pakalpojumi (cenu norādīšana).

**VID Nodokļu kontroles pārvalde (I.Buškevica):** tabakas izstrādājumi – kopā ar LATSERT, naftas produkti – atbilstības uzraudzība.

**Proves birojs (K.Klints)**: uzrauga atbilstību deklarētajam un drošumu. Šogad bija 150 pārbaudes, 10 gadījumos bija bīstami izstrādājumi, VID pieņēma lēmumus. Nākamgad ar Finanšu ministriju slēdzamajā līgumā nav izmaiņu, būs 150 pārbaudes (700 000 izstrādājumu caurskatīšana, 2500 ekspertīzes).

**Valsts policija** **(A.Melkers):** pirotehnikas un sprāgstvielu aprites kontrole, 51 uzņēmums strādā šajā jomā, 19 nodarbojas ar pirotehnisko pakalpojumu sniegšanu. Plānveidīgi kontrolē vismaz 4x gadā. Nākamgad galvenā prioritāte 1.klases uguņošanas ierīču atbilstības pārbaudēm, jo tām nevajag licenci, attiecīgi vieglprātīgāka attieksme un vairāk pārkāpumu. Ir sadarbības projekts ar ADCO grupu, kas paredzēs uzraudzību arī interneta vidē, īpaši 4.klases izstrādājumiem, ko var iegādāties tikai profesionāļi. Vēlas pievērst lielāku uzmanību arī pārvadāšanai un tranzītam, jo LV tam vajag bruņotu apsardzi un tranzīta saskaņošanu.

**VVD (R.Poikāne)**: ķīmisko vielu maisījumu pārbaudes uzņēmumos, marķēšana, iepakošana, ķīmisko vielu klasificēšana, reģistrēšana, gaistošie organiskie savienojumi, aukstuma aģenti.

**VI (M.Rumpētere):** medicīniskās ierīces ārstniecības iestādēs un tirdzniecībā (pie ražotājiem, importētājiem, vairumtirgotājiem). 2016.gadā plānots iesaistīties arī EK kopprojektā par medicīnas ierīcēm. Kosmētikas līdzekļiem papildus plānveida uzraudzībai pievērsīs uzmanību drošuma dokumentācijai, labai ražošanas praksei, produktiem, kas satur nanomateriālus, brīdinājumu norādei, īpaši matu krāsām. REACH un CLP prasību uzraudzībā plāno drošības datu lapu sadaļu padziļinātu pārbaudi, kas ir VI kompetencē. Laboratoriskās pārbaudes 6-vērtīgā hroma satura ierobežojumiem cementā un cementa maisījumos, ir regulāras sūdzības. Laboratoriska REACH regulā noteikto ierobežojumu pārbaude toluola, benzola un hloroforma saturam līmēs (saskaņā ar ECHA ieteikumiem), metanola satura pārbaude vējstikla šķidrumos un degšķidrumos. Plānveida kontroles mazgāšanas līdzekļiem un gaistošos savienojumus saturošiem līdzekļiem, īpaši pievēršot uzmanību mazgāšanas līdzekļu kapsulu iepakojuma atbilstībai prasībām, lai pasargātu no negadījumiem bērnus. Biocīdiem papildus regulārajām pārbaudēm skatīsies vai biocīdu ražotāji vai importētāji ir ECHA sarakstā.

**B.Vītoliņa:** norāda, ka saskaņā Ķīmisko vielu likumu bīstamās ķīmiskās vielas un bīstamos maisījumus, kuriem noteikti ierobežojumi, uz robežas uzrauga tikai VID Muitas pārvalde, vai tas nerada problēmas?

**Z.Liepiņa:** lūdz VID un VI izpētīt šo situāciju.

**VAAD (S.Rulle)**: mēslošanas līdzekļu kvalitātes atbilstības kontrole, marķējuma kontroles, lai patērētājs netiktu maldināts, kā arī nosaka nevēlamos piemaisījumus. Maldināšanas gadījumi tiek konstatēti regulāri, bīstamie piemaisījumi nav konstatēti. Kontrolē arī tirdzniecības vietas, konstatēts gadījums, kad amonija nitrāta tirdzniecība neatbilda prasībām.

VTUA nav ieradusies.

TU padomes lēmums: Pieņem zināšanai sniegto info, iestādes iespēju robežās sadarbojas.

**2. Uzraudzības vadlīnijas tiešsaistē tirgotiem ražojumiem**

**Z.Liepiņa:** aicina Patērētāju tiesību aizsardzības centru ziņot par EK izstrādāto vadlīniju projektu tiešsaistē tirgotiem ražojumiem.

**L.Rinkule:** informē, ka EK strādā pie vadlīnijām preču uzraudzībai internetā, ņemot vērā, ka patērētāji arvien vairāk iepērkas internetā. Vadlīniju projekts izsūtītas TUP locekļiem. Vērš uzmanību uz preces laišanas tirgū konceptu, kas ietverts vadlīnijās. Tas rada problēmas, ja mājas lapa reģistrēta ārpus ES. Šajā gadījumā nav importētāja, kas uzņemas atbildību par preces drošumu. Vadlīnijās runāts arī par jaunu preču izplatīšanas veidu – *fulfilment houses*. Patērētājs pērk preci ārvalstu mājas lapā, bet prece reāli jau atrodas un tiek piegādāta no noliktavas ES. Nav skaidras šo noliktavu funkcijas un atbildība. Vadlīnijas apkopo arī likumdošanā noteiktos instrumentus preču uzraudzībai internetā, tai skaitā E-komercijas direktīvu. Esam lūguši vadlīnijas papildināt arī ar informāciju, kas par preci būtu norādāma no nozaru tiesību aktiem.

TU padomes lēmums: Iestādes aicinātas pieņemt zināšanai sniegto informāciju par izstrādāto vadlīniju projektu.

**3. Administratīvo sodu dekodifikācija un APK sodu iekļaušana nozares normatīvajos aktos**

**Z.Liepiņa:** aicina EM pārstāvi ziņot par plānotajām izmaiņām attiecībā uz administratīvo sodu dekodifikāciju.

**I.Apsīte:** informē, ka EM ir uzsākusi darbu pie APK dekodifikācijas un sodu iekļaušanas nozaru tiesību aktos. Izdalītajā sanāksmes materiālā ir redzami attiecīgie APK panti, par kuriem ir nosūtīta informācija arī citām ministrijām, kas vēl par šiem pantiem atbild. I.Apsīte informē par sodiem, kurus nav paredzēts iekļaut PTAL, Atbilstības novērtēšanas likumā vai PPDL. Ministrijām viedoklis lūgts līdz 18.decembrim.

**B.Vītoliņa:** vēl problēma ir atbilstība Kosmētikas regulai, kā arī bīstamās vielas (RoHS, u.c.), kas nav preču un pakalpojumu drošums.

TU padome nolemj pieņemt šo informāciju zināšanai, gaidot viedokļus no ministrijām līdz 18.decembrim. TUP protokolam tiks pievienots informatīvais materiāls par šo, TUP locekļiem tiks izsūtītas arī ministrijām nosūtītās vēstules.

**4. Paziņojumu iesniegšana ICSMS sistēmā** **un galvenās aktualitātes sistēmas darbībā**

**D.Ločmele:** informē, ka EK aktīvi mēģina sistēmu uzlabot, organizējot tikšanās. EK lūdza pievērst uzmanību sistēmā ievadāmās informācijas atbilstību nozaru direktīvām, vadlīnijām minimālās ievadāmās informācijas saturam, ICSMS un RAPEX savietojamību, vadlīniju projektu savstarpējai sadarbībai ICSMS sistēmā. EK piedāvā iespēju apmācībām janvārī un februārī, bet ceļa izdevumus nesedz. 2016.gada nogalē plānots pabeigt arī savienojumu ar RAPEX, kas ļaus informāciju par bīstamām precēm nosūtīt RAPEX nacionālajam kontaktpunktam.

TU padome pieņem zināšanai un iestādes aicinātas aktīvāk piedalīties un informēt par problēmām sistēmas lietošanā.

**5. Jaunās EK prasības nacionālo tirgus uzraudzības plānu gatavošanai**

**Z.Liepiņa:** Vēl tiek gaidīti pēdējie TU plāni 2016.gadam- termiņš 15.decembris. EK šogad lūdza atsūtīt provizoriskos TU plānus jau septembrī, ko LV noraidīja un neveica. Nākamajiem gadiem EK vēlas provizorisko TU plānu informāciju saņemt ātrāk, lai citas DV var iepazīties. Jautā, vai iestādes var šos provizoriskos plānus sagatavot ātrāk, lai dotu DV iespēju saskaņot TU aktivitātes savā starpā.

**B.Vītoliņa:** šobrīd neredz tādu iespēju, iekšēji plānus gatavo uz novembri. Vajadzētu iebilst EK, jo kur ir nepieciešamība sadarboties, tas jau notiek caur Prosafe, ADCO grupām un citiem sadarbības forumiem.

**E.Harasimjuks:** tas nozīmē, ka to pašu darbu būs jādara divreiz. To varētu, ja plāni tiktu gatavoti vairākiem gadiem.

TU padomes lēmums: jautājums paliek atvērts diskusijai, kā efektivizēt šo darbu. Līdz 15.janvārim gaidām priekšlikumus plānu optimizēšanai.

AOB – nav.

**Sēdi slēdz plkst.11:40**

Valsts sekretāra vietniece Z.Liepiņa

Sēdi protokolēja L.Duntava